**БРАНИСЛАВ НУШИЋ**

**,,СУМЊИВО ЛИЦЕ“**

**ДРУГИ ЧИН**

**Важни детаљи за обраду испитне теме на Папиру 2**

**Како изгледа писарска соба, канцеларија у којој раде Јеротијеви службеници** (реалистички приказ простора). Постоје троје врата у канцеларији – један воде напоље, друга у канцеларију помоћника-практиканта, а трећа у Јеротијев приватни стан.

Лимена пећ која се ту ложи.

Жикин сто – изнад њега иде чунак од пећи.

Документа, велика гомила папира, стоје на старој дрвеној клупи и са обе стране гомиле је по једна цигла која спречава да хартија одлети на промаји.(**Симболика:** аљкав, неуредан и неодговоран однос Јеротија и његових писара према службеним папирима, односно према самом послу)

Изнад те клупе – слика краља Милана Обреновића, тадашњег владара Србије.

Огромна књижурина, такозвани ,,регистар“ ( правилник поступања у послу), стоји насред стола, отворена. Испод горње стране ове књиге подметнута је цепаница, комад дрвета којим се ложи пећ.(комика сцене, смешан изглед постављених предмета). То је сто **писара Милисава**.

**На Жикином столу** огромна гомила папира на чијем врху стоји комад цигле, као притискач.Жика седи раскопчан, са хладном крпом на глави ( мамурлук од пића).Поред њега стоји полицајац Јоса и додаје му воде да се отрезни.

На поду канцеларије: љуске од јабука и згужвани папири; на зидовима висе разни предмети.

Влада, дакле, **општи хаос и неуредност** ( **критика чиновника и њиховог начина пословања).**

Улази трговац Миладин као странка. Моли Жику да му напише тужбу против неког Јосифа из Трбушнице који му је остао дужан. Миладин помиње Жики да ће да му заборави дуг од сто динара уколико му ову тужбу среди.

Жика истиче важност свог посла и каже да су закони (правна наука) исто роба која има своју цену. Односно, тражи да буде подмићен. То правда силним годинама које је провео на изучавању правних закона (**КОМИЧНА сцена, критика на рачун образовања чиновника и на рачун њихове памети: ,,Ко ће да плати мени моје школовање? Десет година сам ја провео у школи...И то, нисам ја учио као што данашња младеж учи – годину дана, па хајд` у старији разред. Него се ја, господине мој, нисам мицао из разреда по годину, две, па и три ако хоћеш, све док нисам испекао науку...“)**

Жика прекида Миладина у пола речи и шаље га на бунар да му накваси крпу са чела.

Све време, у истој канцеларији, полицијски писар Милисав преврће по фасциклама и нешто тражи. Нема му веша – **тражи нове чарапе у фасцикли ( КОМИЧНО** ,,ја не знам каква је ово земља кад у самој полицији могу да покраду полицијског писара“; критика на рачун чиновника).

Не држи веш код куће јер му колега, цимер Таса, користи веш па оставља неопран.( КОМИКА: **,,А кад навуче нешто, не скида по месец дана. Ето и сад, дохватио ми нове новцате гаће“; комедија нарави, исмевање понашања једне друштвене групе -чиновника**)

Жика му каже да скине Тасу голог, али Милисаву је то тешко, нема срца да то учини. КОМИКА: ,,Кад имаш срце...не можеш да имаш гаће“.

Бука из канцеларије помоћних писара – практиканата (туку се; стављају једни другима уквашене обланде, иглу или ексере на столицу, мажу шешире мастилом изнутра; гађају се лењирима и упијачима за мастило;Таса излеће, сав искрварио, игра речима: ,, Ја могу слободно рећи да крваво зарађујем за хлеб.“)

Жика негодује, мада је и сам пијан и неодговоран ( **сатира – како чиновници проводе радно време) : ,,Је л ово државна канцеларија или није, и треба ли овде да влада ред или не треба?Ко се гађао државним стварима?**

Таса каже да је срећан кад га Жика гађа, али да не трпи да га млађе колеге гађају. **Показује Жики улепљену задњицу**, а овај га гађа неким папирима (**КОМИКА ПОКРЕТА: гег, гест)**. Међу побацаним папирима, Таса проналази нека документа која одавно тражи ( неком Перићу одавно прошао рок за жалбу јер су се ти папири загубили)

**САТИРА на рачун неодговорног односа** чиновника према свом послу ( Жика грди Тасу: ,, Не мећи ми на сто ништа што има рока, разумеш? Не волим рокове, упамти то! Ајде марш“ )

**КОМИКА ситуације** ( странка Миладин се по други пут враћа са бунара, са хладном крпом за Жикино чело): ,,Бре, па ти као да си ишао да исцедиш крпу у Атлантски окена. Већ сам и заборавио на тебе...“ Пошаље га напоље чим уђе Јеротије.

Јеротије хоће да телеграфише министру да је ухватио сумњиво лице, али чује од Жике да је Вића отишао да хвата саучеснике оног сумњивог. Јеротије наређује да Вића отпочне саслушање ухваћеног младића, а он ће се касније укључити ( кукавица: ,,Знаш ти револуционаре – врло су вешти да сакрију бомбу; почните ви, па ако видим да онај ништа не баца, ето мене! Није дошао ни у хотел кад су хватали сумњиво лице - )

РЕАЛАН ОПИС ИСТРАЖНОГ ПОСТУПКА: саслушање ухапшеног мора протећи уз присуство два грађанина-сведока.

**Комедија ситуације** ( Миладин повремено улази и покушава да настави разговор о Јосифу из Трбушнице; прекида Жику и Милисава у оговарању Јеротија)

**Иронија** ( изокретање стварног стања: Жика грди странку Миладина, каже му да је неваспитан: ,,Како то, оца му, не помислиш мало: ови чиновници падоше с ногу радећи, право је да се одморе и да као људи проговоре реч-две.“)

Миладин подсећа Жику да већ три месеца долази ту због Јосифа (**неажурност у раду чиновника; одуговлачење парница и правосудних процеса; дају себи на важности тако што странке малтретирају дугим чекањем пред вратима**)

Милисав препричава Жики како су ухапсили сумњиво лице. Помогла им собарица (комика ситуације – истурили жену да прва уђе у хотелску собу)

Два грађанина,сведока су Миладин од малопре и ухапшени Спаса кафанџија ( протурао лажни новац**). КОМЕДИЈА НАРАВИ**, понашња групе људи који би требало да штите закон: ,,Није их он ковао, него само протурао; а то брате и ја радим кад ми се нађу у џепу гледам да протурим даље; па и сам капетан кад наиђе на лажни новчић одвоји за цркву“...каже Жика)

Доводе ухапшеног Спасу, протурача лажног новца, да буде сведок на саслушању ( **комедија српске нарави**: треба им грађанин који није осуђиван, али како је у вароши тешко таквог наћи, опраштају Спаси кривицу)

САСЛУШАЊЕ, уводе Ђоку ( Ђорђе Ристић, родом из Панчева, апотекарски помоћник, 26 година). На силу му приписују речи које није изјавио: ,,Упитан зашто је дошао у овосреску варош, изјављује: да је дошао по извесним тајним пословима о којима власт не смеју знати“. ТИПИЧНО ,,монтирање“ истражног поступка. ( сатира).

Јеротије долази, доноси телеграм ( реалистички имитиран стил писања службених телеграма у то време: ,,Господину министру унутрашњих дела...из признања окривљенога излази да је он нихилиста...)

**Комедија забуне**: Ђока не признаје да је носио антидинастичке списе; доносе његове папире – испостави се да је то рачун за прање веша ( ,,Веш дат баба Сари на прање“ – попис веша: три пешкира, четири пара гаћа...; Јеротије то тумачи као шифровану поруку за друге револуционаре) или љубавна песма (СМЕХ – нежни стихови ћерки; или рецепт против затвора дебелог црева **( вербална комика**- игра речима ,,против затвора – то звучи политички, као :против хапшења); љубавна писма Маричина – ОБРТ (како ћерка види оца: ,,Мој отац, иако је срески капетан, глуп је и ограничен...Он је пре био поштар, па је тамо нешто забрљао, те су га најурили из службе, па је доцније прешао у полицију...Он и мајка навалили да пођем овде за једног среског писара, једног преиспољног клипана који личи на петла, а иначе је нитков и лопов првокласан, те цео срез пишти од њега...“ **ВИЋИН ЛИК; МАРИЧИН ЛИК – трезвена, интелигентна, одлучна, поштена)**

Улеће Анђа и јавља да је Марица из револта све поразбијала по кући јер је чула за хапшење. (**СУКОБ ГЕНРАЦИЈА**)

Улеће Марица и кад види Ђоку, одушеви се, грле се...

ВИЋА, бесан, званичан: ,,Молим да се запише у протокол истраге да се овде, у канцеларији, приватна лица љубе и грле пред очима власти...Ја протестујем у име државног морала (**САТИРА** – он као крајње неморалан, као преварант, представља, у ствари, морал целе државе за коју ради)

Јеротије не зна шта да јави министру. Стиже нови телеграм којим је јављено да је сумњиво лице ухапшено на подручју другог среза, али да лице које је Јеротије ухапсио ипак буде спроведено у Београд.

Жика саветује капетана да венча Ђоку и Марицу и да сви заједно оду министру да све објасне. Јеротије је задовољан предлогом, још додаје да ће рећи да је све то сместио Вића из љубоморе ( ,,Вићи ионако не треба посао...“)

Сви се разиђу.

Жика сам. Улази неуморни, упорни Миладин и наставља тужбу против Јосифа из Трбушнице. Жика побесни и гађа га чиме дохвати ...

(**сатира – оштар подсмех упућен односу чиновника према обичном народу**)